Vispārējās tiesas 2019. gada 6. septembra rīkojums – Romańska/Frontex
(Lieta T-212/18) 1
(Civildienests – Līgumdarbinieki – Uz nenoteiktu laiku noslēgts līgums – Pārējo darbinieku nodarbināšanas kārtības 47. panta c) punkta i) apakšpunkts – Izbeigšana – Izbeigšanas iemesli – Uzticības zaudēšana – Diskriminācija un psiholoģiska vardarbība – Prasība par zaudējumu atlīdzību – Acīmredzama nepieņemamība)
Tiesvedības valoda – poļu
Lietas dalībnieki
Prasītāja: Karolina Romańska (Varšava, Polija) (pārstāve: A. Tetkowska, advokāte)
Atbildētāja: Eiropas Robežu un krasta apsardzes aģentūra (pārstāvji: H. Caniard un S. Drew, kam palīdz J. Currall un G. Ostaszewski, advokāti)
Priekšmets
Prasība, kas ir pamatota ar LESD 270. pantu un ar ko tiek lūgts, pirmkārt, atcelt Frontex izpilddirektora, kas darbojās kā iestāde, kura ir pilnvarota noslēgt darba līgumus, 2017. gada 14. jūnija lēmumu, beidzoties astoņu mēnešu uzteikuma termiņam, izbeigt prasītājas darba līgumu un, otrkārt, atlīdzināt kaitējumu, kas prasītajai esot nodarīts ar diskrimināciju un psiholoģisku vardarbību, ko Frontex esot īstenojis pret viņu un kā kulminācija esot atlaišana.
Rezolutīvā daļa
Prasību noraidīt.
Karolina Romańska atlīdzina tiesāšanās izdevumus.
____________
1 OV C 200, 11.6.2018.